Прастору майстэрні запаўняе мяккі і прыемны пах топленага воску. Майстра з гродзенскага пасёлка Сапоцкін Станіслава ЗМІТРОВІЧА (на здымку) застаю за ювелірнай, па-сутнасці, працай: на беласнежнай паверхні яйка Станіслаў Іванавіч малюе… кіпячым воскам. У асноўным выводзіць выявы сонца з промнямі. Па меркаванні мастака, галоўны велікодны пачастунак павінен сімвалізаваць вясну, новае жыццё. Чым жа яшчэ ўнікальны сапоцкінскія пісанкі — нематэрыяльная культурная каштоўнасць краіны?